section_heading: Tehničke značajke
paragraph_text: Lokomotive serije HŽ 2041 građene su za najveću voznu brzinu od 80&nbsp;km/h. Opremljene su ručnom i zračnom kočnicom. Modernizirane lokomotive podserije 2041.1 dodatno su opremljene automatskom protukliznom zaštitom, zaštitom od prekomjernog napona u vučnom strujnom krugu te zaštitom od prekoračenja brzine. Do srpnja 2017. godine sve lokomotive serije HŽ 2041 opremljene su autostop uređajem, kako bi zadovoljavale uvjete za prometovanje na otvorenoj pruzi u skladu sa zakonom o sigurnosti i interoperabilnosti željezničkog sustava.